யாழ் பல்கலைகழக மாணவர்கள் சுட்டுக்கொல்லப்பட்ட சம்பவம் தொடர்பில் பொலிஸார் பொய்யான தகவல்களை வழங்கியதை சிங்கள பத்திரிகையாளர் ஒருவர் த கவல் உரிமை சட்டத்தின் மூலம் கண்டுபிடித்துள்ளார். இதன் மூலம் பொலிஸார் பல்கலைகழக மாணவர்கள் மதுபானம் அருந்தியிருந்தனர் என தெரிவித்தமை பொய் என்பது தெரியவந்துள்ளது. லங்காதீபவின் தரிந்து ஜயவர்த்தன தகவல் உரிமை சட்டத்தின் மூலம் பல்கலைகழக மாணவர்களின் பிரதேசபரிசோதனை அறிக்கையை வைத்தியாசாலையிலிருந்து பெற்றுள்ளார்.இந்த அறிக்கை பொலிஸார் தெரிவித்த பல தகவல்களை பொய்யானவை என்பதை வெளிப்படுத்தியுள்ளது.யாழ்பல்கலைகழக மாணவர்கள் இருவர் சுட்டுக்கொல்லப்பட்டமை தொடர்பில் முதலில் அது விபத்து என தெரிவித்திருந்த பொலிஸார் பின்னர் அவர்கள் மது அருந்தியிருந்தனர் என ப்பிட்டிருந்தனர்.எனினும் பிரேதபரிசோதனை அறிக்கை மாணவர்களின் உடலில் அவர்கள் மது அருந்தியதற்கான எந்தவித அறிகுறியும் இல்லை என தெரிவித்துள்ளது.மேலும் மோட்டார் சைக்கிளை செலுத்திக்கொண்டிருந்த சுலக்சனின் உடலில் துப்பாக்கிசிதறல்கள் காணப்பட்டதாகவும் பிரதேச பரிசோதனை அறிக்கையில் தெரிவிக்கப்பட்டுள்ளது.இந்த சம்பவத்துடன் தொடர்புடைய காவல்துறையினர் பிணையில் விடுவிக்கப்பட்டுள்ளமை குறிப்பிடத்தக்கது.